**ОБЩИНСКИ СЪВЕТ - ШАБЛА**

 **Препис-извлечение !**

**ПРОТОКОЛ**

**№ 12**

**от проведено извънредно заседание**

**на Общински съвет – Шабла на 21.05.2020 година**

**ОТНОСНО:**

Докладна записка относно разглеждане на върнато от Областния управител на област Добрич за ново обсъждане Решение № 85 по Протокол № 11 от заседание на Общински съвет Шабла, проведено на 29.04.2020 година.

**РЕШЕНИЕ №88:**На основание на чл. 45, ал. 9, във връзка с чл.45, ал.4 от ЗМСМА,във връзка с докладна записка с вх.№ К-78, Общински съвет - Шабла :

Отменя Решение № 85 по Протокол № 11 от проведено заседание на Общински съвет Шабла на 29.04.2020 година.

**С явно гласуване от присъстващите 10 общински съветници с 10 гласа - „за”, 0 „против” и 0 „въздържал се” - решението се приема.**

Докладна записка относноразглеждане на върнато от Областния управител на област Добрич за ново обсъждане Решение № 87 по Протокол № 11 от заседание на Общински съвет Шабла, проведено на 29.04.2020 година.

**РЕШЕНИЕ №89:** На основание на чл. 45, ал. 9, във връзка с чл.45, ал.4 от ЗМСМА, във връзка с докладна записка с вх.№ К-79 от 19.05.2020 г.,Общински съвет - Шабла :

Отменя Решение № 87 по Протокол № 11 от проведено заседание на Общински съвет Шабла на 29.04.2020 година.

**С явно гласуване от присъстващите 10 общински съветници с 10 гласа - „за”, 0 „против” и 0 „въздържал се” - решението се приема.**

Докладна записка относно повторно приемане наРешение № 87 по Протокол № 11 от заседание на Общински съвет Шабла, проведено на 29.04.2020 година.

**РЕШЕНИЕ №90:** На основание чл.21, ал.2, чл.21,ал.1, т.8 и чл.45, ал.7 , ал.9 от ЗМСМА, във връзка с член 8, ал.2 от Закона за общинската собственост, докладна записка с вх.№К-81/20.05.2020 г., Общински съвет-Шабла:

Приема Наредба за изменение и допълнение на Наредба за реда на придобиване, управление и разпореждане с общинско имущество на община Шабла:

**§ 1.** В чл. 95, ал. 6, т. 12, числото „105“ се заменя със „104“;

**§ 2.** В чл. 98:

а) Ал. 1 се изменя така:

(1)Участниците представят в запечатани непрозрачни пликове заявлението си за участие, заедно с всички документи по чл.99 в деловодството на Общината в срока, определен в заповедта по чл.95.

б) Ал. 2 се изменя така:

„(2)Върху плика по ал. 1 се отбелязва името, адреса за кореспонденция, телефон и по възможност - факс и електронен адрес на участника, както и цялостното наименование на обекта на търга.“

в) Ал. 3 се отменя:

г) Ал. 4 се изменя така:

„(4) При търговете с тайно наддаване участниците подават заедно със заявлението си за участие и писмени ценови предложения. Предлаганата цена се представя в отделен запечатан непрозрачен плик с надпис „предлагана цена”, поставен в плика по ал.1. В предложението отново се вписва наименованието на обекта и името на участника.“

**§ 3.** Ал. 2 на чл. 100 се изменя така:

„(2) Ако не е подадено нито едно заявление за участие, търгът се обявява за непроведен. Обявява се нов търг, в случай, че е валидна оценката.“

**§ 4.** Ал. 3 на чл. 101 се изменя така:

„(3) При възникване на обстоятелства, които правят невъзможно откриването на търга или неговото приключване, комисията съставя протокол, въз основа, на който кмета на общината със заповед определя провеждането на нов търг или прекратява процедурата.“

**§ 5.** В Ал. 1 на чл. 102, думите „на явилите се кандидати“ се заличават.

**§ 6.** Чл. 103 се изменя така:

„Чл. 103 (1) Търгът с явно наддаване може да се проведе, в случай че на търга се явят поне двама участници, които са подали заявление за участие, отговарящо на нормативните и тръжните условия за провеждане на търга.

(2) Когато на търга с явно наддаване се яви само един участник и само той е подал заявление за участие, участникът се обявява за спечелил по предложената от него цена, която не може да бъде по-ниска от началната тръжна цена.

(3) Когато на търга с явно наддаване се яви само един участник от подалите заявление за участие, търгът се отлага с два часа и ако след този срок не се яви друг, участникът се обявява за спечелил по предложената от него цена, която не може да бъде по-ниска от началната тръжна цена.

(4) В деня и часа, определени за провеждането на търга, председателят на комисията проверява присъствието на членовете ѝ и обявява откриването на процедурата.

(5) Лицата, които са упълномощени от участниците, подали заявления за участие, се явяват и легитимират пред тръжната комисия чрез представяне на документ за самоличност и документ, удостоверяващ представителната власт.

(6) Ако в деня и часа, определени за провеждането на търга с явно наддаване, не се яви представител на някой от участниците, комисията го отстранява от участие, а внесеният от него депозит се задържа.

 (7)При търг с явно наддаване преди започването на търга председателят на комисията поканва последователно по реда на подаване на заявленията всички допуснати участници да потвърдят устно началната тръжна цена.

(8) Когато някой от допуснатите участниците откаже да потвърди началната тръжна цена, председателят не допуска този участник да продължи да участва в процедурата, а внесеният от него депозит за участие се задържа.

(9) Председателят на комисията обявява началната цена, от която да започне наддаването, и стъпката за наддаване.

(10) Наддаването се извършва чрез гласно обявяване от участниците на последователни суми над началната цена, разграничени със звуков сигнал от председателя на комисията. Всяко увеличение на цената трябва да бъде равно на стъпката за наддаване.

(11)Участниците обявяват високо и ясно предлаганите суми и са обвързвани с тях без право да се позовават на грешка.

(12)Преди третото обявяване на последната предложена сума председателят прави предупреждение, че е последна и ако няма други предложения, търгът приключва със звуков сигнал. Председателят обявява предложената окончателна цена и спечелилия търга.

(13) Когато след изрична покана от председателя участниците в търга, потвърдили началната тръжна цена, не участват в наддаването, внесените от тях депозити не се връщат и търгът се прекратява.

 (14)За спечелил търга се определя участникът, предложил най-високата цена. Той е длъжен да заплати предложената цена в сроковете и съгласно условията на търга. При неизпълнение на това си задължение за спечелил търга се определя участникът, предложил следващата по размер цена.“

**§ 7.** В чл. 104 се правят следните изменения и допълнения:

а) В Ал. 1, изречението „Присъствието на участниците е задължително.“ се заличава.

б) Ал. 5 се изменя така:

„(5) В случай че двама или повече кандидати са предложили еднаква най-висока цена, председателят на комисията обявява резултата, и определя срок за провеждането на явен търг между тези кандидати. Комисията изготвя протокол за дейността си до момента, като задължително в него се вписват датата и часа за провеждането на явния търг.“

в) Създават се ал. 6, ал. 7 и ал. 8:

„(6) Председателят на комисията уведомява писмено или по факс участниците, предложили еднаква най-висока цена, за деня и часа за провеждането на явния търг по ал. 5.

(7) Явният търг по ал. 5 се провежда по реда на чл. 103, като наддаването започва от предложената от тях цена със стъпка на наддаване 5 на сто от тази цена.

(8) Резултатите от проведения явен търг по ал. 5 се отразяват в протокола по 106, ал. 2.”

**§ 8.** Ал. 8 на чл. 105 се изменя така:

„(8) Ако първоначално на търга се явят трима или двама участници, се провежда само търг с тайно наддаване по правилата на чл. 104 независимо, че в заповедта по чл. 95 е обявен, като двуетапен.“

**§ 9.** Ал. 1 на чл. 120 се изменя така:

„(1) В деня на конкурса, комисия провежда публично заседание, на което могат да присъстват заинтересовани лица и представители на средствата за масово осведомяване. Председателят проверява дали пликовете са запечатани, съобщава общия брой на предложенията и отваря пликовете по реда на вписването им в деловодния регистър.“

**§ 10.** Чл. 128 със следният текст: „Чл. 128. Административно-наказателното производство за нарушенията се извършва по реда на Закона за административните нарушения и наказания /ЗАНН/.“, става: чл. 134.

**§ 11. В „ПРЕХОДНИ И ЗАКЛЮЧИТЕЛНИ РАЗПОРЕДБИ“** се създава нов § 9.:

„**§** **9.** Започналите процедури,до влизането в сила на тази наредба, за които е обявен търг или конкурс, се довършват по досегашния ред.“

 **„За“ – Йорданка Иванова Стоева – Йорданова; Елеонора Николова Василева; Елка Йорданова Жечева; Живко Спасов Иванов; Ивелина Георгиева Янакиева – Демирева;Кирил Стефанов Кирилов; Мария Ставрева Недялова; Милена Петкова Тодорова; Нина Христова Петрова; Стоян Стойчев Стоянов.**

 **С поименно гласуване от присъстващите 10 общински съветници с 10 гласа - „за”, 0 „против” и 0 „въздържал се” - решението се приема.**

 **ПРЕДСЕДАТЕЛ НА ОбС:**

 **Д-р Йорданка Стоева/**

**Вярно с оригинала при ОбС-Шабла**

**Снел преписа:**

 **/Н.Иванова/**